โรงพยาบาลกรุงเทพพัทยา

โรงพยาบาลกรุงเทพพัทยา เป็นโรงพยาบาลเอกชนระดับตติยภูมิ อยู่ทางภาคตะวันออก (ประเทศไทย) ตั้งอยู่บนถนนสุขุมวิท กม.143 ตำบลนาเกลือ อำเภอบางละมุง จังหวัดชลบุรี (ในเขตเมืองพัทยา) เป็นส่วนหนึ่งของกลุ่มโรงพยาบาลกรุงเทพ และเครือข่ายของบริษัท กรุงเทพดุสิตเวชการ จำกัด (มหาชน)

 ประวัติ 
โรงพยาบาลกรุงเทพพัทยา ก่อตั้งขึ้นเมื่อวันที่ 23 มิถุนายน พ.ศ. 2533 มีจำนวนเตียงรองรับผู้ป่วยได้ 100 เตียง ในปี พ.ศ. 2540 ได้รับรางวัลมาตรฐาน ISO 9002 ปัจจุบันยกระดับมาตรฐานเป็น ISO 9001:2000 และในปีเดียวกันยังได้รับการยกย่องให้เป็นผู้ส่งออกสินค้าและบริการดีเด่นประเภทธุรกิจบริการที่มีชาวต่างประเทศเข้ามาใช้บริการมากที่สุด นับเป็นแห่งที่สามของประเทศไทยที่ได้รับรางวัลอันทรงเกียรตินี้ ปี พ.ศ. 2543 ได้มีการสร้างอาคารศูนย์การแพทย์เฉพาะระบบเพื่อสนับสนุนการพัฒนาบริการทางการแพทย์ที่เป็นการรักษาโรคเฉพาะสาขามากขึ้น สามารถรองรับผู้ป่วยได้มากขึ้นกว่า 200 เตียง หลังจากนั้นได้มีการก่อสร้างอาคาร 15 ชั้น เพิ่มเติมเพื่อเชื่อมต่อกับกลุ่มอาคารเดิมโดยมีการพัฒนาปรับปรุงอาคารสถานที่และภูมิทัศน์บนพื้นที่กว่า 23 ไร่ มีพื้นที่ให้บริการผู้ป่วยได้วันละ 1,500 ถึง 1,800 คน  และมีเตียงรองรับผู้ป่วยประมาณ 300 เตียง บนชั้นดาดฟ้าของตึก 15 ชั้น มีลานจอดเฮลิคอปเตอร์เพื่อรับและส่งต่อสำหรับผู้ป่วยฉุกเฉินในภูมิภาคตะวันออกของประเทศไทย

ในปี พ.ศ. 2545 ได้จัดตั้งศูนย์หัวใจขึ้นเป็นแห่งแรกของโรงพยาบาลเอกชนในภูมิภาคตะวันออก ที่ชั้น 3 อาคารบี ต่อมาได้ย้ายไปที่ชั้น 4 อาคารอีให้บริการผู้ป่วยตลอด 24 ชั่วโมง เพิ่มเตียงรองรับผู้ป่วยฉุกเฉินโรคหัวใจจาก 8 เตียง เป็น 29 เตียง พร้อมด้วยรถพยาบาลฉุกเฉิน CCU ปี พ.ศ. 2547 ได้รับมาตรฐานการรับรองกระบวนการคุณภาพ Hospital Accreditation ซึ่งเป็นสถาบันรับรองคุณภาพสถานพยาบาล (องค์การมหาชน) ด้วยมาตรฐานที่เป็นที่ยอมรับทั้งในและต่างประเทศ จึงได้รับรางวัลการจัดการโรงพยาบาลดีเยี่ยมแห่งเอเชีย 3 ปีซ้อน คือ HMA Award : 2004 ในปี พ.ศ. 2547 HMA Award : 2005 ในปี พ.ศ. 2548 HMA Award : 2006 ในปี พ.ศ. 2549 และในปี พ.ศ. 2552 ได้ผ่านการรับรองคุณภาพมาตรฐานการรักษาพยาบาลระดับนานาชาติ JCI (Joint Commission International) หนังสือแนะนำศูนย์หัวใจ โรงพยาบาลกรุงเทพพัทยา

ในปี พ.ศ. 2566 ได้รับการรับรองมาตรฐานจาก ICHOM (International Consortium for Health Outcomes Measurement) ระดับ 1 ในกลุ่มโรคหลอดเลือดหัวใจตีบ และโรคหลอดเลือดสมอง และในปี พ.ศ. 2567 ได้รับการรอบรองเพิ่มเติมในกลุ่มโรคหัวใจล้มเหลว และโรคเบาหวาน โดยเป็นโรงพยาบาลแห่งแรกในประเทศที่ไทยที่ได้รับการรับรองมาตรฐานดังกล่าว

ปัจจุบันเป็นศูนย์กลางทางการแพทย์เฉพาะระบบที่ดีที่สุดแห่งหนึ่งในภูมิภาคตะวันออก (ประเทศไทย)

 หน่วยงาน/ศูนย์บริการเฉพาะทาง 
 ศูนย์อุบัติเหตุและฉุกเฉิน
 ศูนย์สมอง
 ศูนย์หัวใจ
 ศูนย์เวชศาสตร์ฟื้นฟู
 ศูนย์ทันตกรรม
 ศูนย์ผิวพรรณและศัลยกรรมความงาม
 ศูนย์อายุรกรรมทั่วไป
 ศูนย์ระบบทางเดินอาหารและตับ
 ศูนย์สุขภาพสตรี
 ศูนย์รักษาผู้มีบุตรยาก
 ศูนย์ตา
 ศูนย์แก้ไขสายตาด้วยเลสิก
 ศูนย์หู คอ จมูก
 ศูนย์การได้ยิน การพูด เสียงในหู
 ศูนย์กุมารเวช
 ศูนย์โรคหอบหืด และภูมิแพ้
 ศูนย์ศัลยกรรมทั่วไป
 ศูนย์ศัลยกรรมกระดูกและข้อ
 คลินิกโรคกระดูกสันหลัง
 ศูนย์โรคไตและไตเทียม
 ศูนย์โรคมะเร็งและโรคเลือด
 ศูนย์รังสีวินิจฉัย
 ศูนย์ส่งเสริมสุขภาพ
 ศูนย์เบาหวานและต่อมไร้ท่อ
 ศูนย์สุขภาพจิต
 แผนกโภชนบำบัด
 ศูนย์เวชศาสตร์ชะลอวัย
 หออภิบาลผู้ป่วยวิกฤต และหออภิบาลผู้ป่วยเด็กวิกฤต
 หน่วยอภิบาลทารกแรกเกิดภาวะวิกฤต (NICU)
 ศูนย์บำบัดด้วยออกซิเจนความดันสูง
 ศูนย์ศัลยกรรมระบบทางเดินปัสสาวะ
 คลินิกดูแลแผล

 บริการการแพทย์ทางไกลและการดูแลที่บ้าน 
โรงพยาบาลกรุงเทพพัทยาให้บริการด้านการแพทย์ทางไกล (Telemedicine) และการดูแลผู้ป่วยที่บ้านผ่านโครงการ Hospital to Home โดยทีมสหสาขาวิชาชีพเฉพาะทาง ซึ่งรวมถึง

 การตรวจรักษาผ่านระบบออนไลน์
 การเจาะเลือดที่บ้าน
 การดูแลแผลและการเปลี่ยนสายสวน หรือสายให้อาหาร
 การฟื้นฟูผู้ป่วยโรคหลอดเลือดสมอง ผู้ป่วยหลังผ่าตัดเข่าและสะโพก
 การตรวจสุขภาพนอกสถานพยาบาล
 การดูแลแบบประคับประคอง (Palliative Care)
 การจัดส่งยาถึงบ้าน
 บริการรถรับ–ส่งผู้ป่วยถึงบ้าน

บริการดังกล่าวช่วยลดความจำเป็นในการเดินทางของผู้ป่วย โดยเฉพาะกลุ่มผู้สูงอายุ ผู้ป่วยติดเตียง หรือผู้ป่วยเรื้อรังที่ต้องการการติดตามอาการอย่างใกล้ชิด

 รางวัลและการรับรอง 

 International accreditation from ICHOM (International Consortium for Health Outcomes Measurement)
 World Stroke Organization (WSO) Angels Award – Diamond status for excellence in acute stroke care
 Joint Commission International (JCI) Gold Seal of ApprovalTM
 Hospital Accreditation (HA) of Thailand
 International Best Practice Competition
 Healthcare Asia Awards
 Asian Hospital Management Award (AHMA)

 อ้างอิง 

 ประวัติ บริษัท กรุงเทพดุสิตเวชการ จำกัด (มหาชน) 

 แหล่งข้อมูลอื่น 
 เว็บไซต์โรงพยาบาลกรุงเทพพัทยา

หมวดหมู่:โรงพยาบาลในจังหวัดชลบุรี
หมวดหมู่:โรงพยาบาลเอกชนในประเทศไทย
หมวดหมู่:สิ่งก่อสร้างในเมืองพัทยา